obseivationes meas augendi anno praeterlapso mihi data, 

 quum sub auspiciis Professoris clarissimi Rathke per 

 Norwegiam, Sueciam, Daniam, Germaniam iter facerem, 

 diligcntissime usus sum, et ex museorum ibi clarissimo- 

 rum cognitione multa adhuc obscuriora aut falsa illu- 

 stravi et correxi. 



Quibus vix absolutis, quum synonymiam a me con- 

 fectam in lucem proferre vellem, opera tria accepi ma- 

 ximi momenti: Burmeisteri, Charpentieri, Selysii. Om- 

 nia maxima cum doctrina atque eruditione elaborata 

 certe multa mihi anteceperunt, quae jam in manuscripto 

 per annos deposueram, attamen supersunt adhuc non- 

 nulla, quae illi aut neglexerunt, aut videre non po- 

 tuerunt. Itaque non supervacaneum putavi, talibus 

 et tantis hac de re operibus editis, denuo familiam 

 illam insectorum tractare, praesertim quum nullus ex 

 illis viris illustribus opera aliorum eodem anno impressa, 

 antequara suum publici juris fecerat, videre potuerit. 

 Praeterea nuUum eorum, synonymia gaudet perfecta et 

 completa, sed omnia graviores modo scriptores, multis 

 aliis nec contemnendis omissis, attulerunt. Ego, quan- 

 tum potui, citata accuratissime comparata accumulavi et 

 composui, et ne solas indices locales quidem omisi, 

 quippe quod crederem, illas haud parvi esse momenti in 

 ex^onenda horum animalium distributione geographica. 



In enumerandis speciebus novissimum Selysii opus 

 secutus sum, quod et uberrimum quoad numerum specie- 

 rum, et optimura quoad ordinera earum naturalem inveni. 



Synonyma a scriptoribus allata saepissime falsa 

 sunt, itaque quum scriptorem quendam citarem, citata 

 ejus, nisi si ipse ea postea attulerim, non sunt ad spe- 

 ciem meam referenda, sed sola scriptoris allati diagno- 

 sis et descriptio. 



